Hierdie artikel is gebaseer op 'n voltooide navorsingsprojek waarin die studie-dissipline Engels, soos gemanifesteer in die diskoers van gepubliseerde, portuurbeoordeelde akademiese artikels oor die tydperk 1958-2004 (wat vir ons die "goudstandaard" van akademiese literere diskoers is), die objek van analise uitmaak. Die fokuspunt van die artikel is die omskrywing en beskrywing van drie hooffunksies van die dissipline soos gemanifesteer deur die goudstandaard daarvan, naamlik loopbaanvorming, kennisvorming, en kanonvorming. Ons algemene oogmerk is om 'n omvattender begrip van die funksies van portuurbeoordeelde tydskrifte te verwerf en om historiese verskuiwings in benadering en keuse van dissiplinere doelstellings bloot te le.